# data[].attributes.body
Bukspyttkjertelen består av Langerhans øyer, der hormonenene insulin og glukagon produseres. Hormonene avgis til blodet som strømmer gjennom kjertelen. Disse hormonene regulerer innholdet av glukose i blodet.

# data[].attributes.body
Insulin er et lite protein som består av to aminosyrekjeder. Det syntetiseres i betacellene og gjennomgår flere steg i sin utvikling. Insulin skilles direkte ut i blodet.

Utskillelse av insulin skjer når det er overskudd av energi i kroppen. Når det er rikelig med energigivende mat i kosten, spesielt store mengder karbohydrater, skilles insulin ut i store mengder. Insulin spiller da en viktig rolle i lagringen av overskuddsenergien. Overskudd av karbohydrater lagres som glykogen hovedsakelig i leveren og musklene. Overskrides kapasiteten til å lagre glykogen, omdannes karbohydratene under stimulus av insulin, til fett som lagres i fettvevet.

I løpet av sekunder etter at insulin har bundet seg til membranreseptorene, vil ca. 80% av kroppens celler markant øke sitt opptak av glukose. Dette gjelder særlig muskelceller og fettceller.

Cellemembranene blir også mer gjennomtrengelige for mange av aminosyrene (proteinenes byggesteiner), kalium-ioner og fosfat-ioner og letter transporten av disse substansene inn i cellen.

# data[].attributes.body
Bukspyttkjertelen skiller ut enzymer som har en sentral rolle i nedbrytningen av føden i tarmen, og den produserer og skiller ut hormonene insulin og glukagon som er helt avgjørende for den normale reguleringen av kroppens glukose-, fett- og proteinomsetning.